ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நவீன தொழில்நுட்பத்தில் தரமான வீடுகளை விரைந்து கட்ட பிரதமரின் வீட்டு வசதி திட்டத்தின் கீழ் தொழில்நுட்பத் துணைத் திட்டம்
மக்களவையில் கேள்வி ஒன்றுக்கு மத்திய வீட்டு வசதி மற்றும் நகர்ப்புற விவகாரத்துறை இணையமைச்சர் திரு கவுசல் கிஷோர் எழுத்துபூர்வமாக தாக்கல் செய்த பதிலில் கூறியதாவது:
நவீனத் தொழில்நுட்பத்தில் தரமான வீடுகளை விரைந்து கட்ட பிரதமரின் வீட்டு வசதித் திட்டத்தின் கீழ் தொழில்நுட்பத் துணைத் திட்டத்தை மத்திய அரசு ஏற்படுத்தியுள்ளது. இந்த தொழில்நுட்பத் துணைத் திட்டம், பலவித பருவநிலை மண்டலங்களில் பேரிடர்களைத் தாக்குபிடிக்கும் வகையில் கட்டிடப் பிளான்கள மற்றும் வடிவமைப்பை உருவாக்க உதவும்.
தொழில்நுட்பthb துணைத் திட்டத்தின் கீழ்  கீழ்கண்ட நடவடிக்கைகள் மேற்கொள்ளப்படுகின்றன.
வீடுகளை விரைவாகவும், நிலையானதாகவும், மாசு ஏற்படுத்தாததாகவும், பேரிடரைத் தாங்கும் வகையிலுமான உலகளாவிய சிறந்த தொழில்நுட்பத்தை அடையாளம் காண உலகளாவிய வீட்டுவசதித் தொழில்நுட்பம் சவால்-இந்தியா என்ற திட்டம் ஏற்படுத்தப்பட்டது.
இத்திட்டத்தின் கீழ், உலகம் முழுவதிலும் இருந்து 54 புதுமையான கட்டிடத் தொழில்நுட்பங்கள் தேர்வு செய்யப்பட்டுள்ளன.
நாட்டில் 6 இடங்களில், ஜிஎச்டிசி-இந்தியா திட்டத்தின் கீழ் 6 தனித்துவமான தொழில்நுட்பங்களைப் பயன்படுத்தி, 6 எளிய வீட்டு வசதித் திட்டங்கள் தேர்வு செய்யப்பட்டுள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809163
சுகாதாரம் மற்றும் குடும்ப நலத்துறை அமைச்சகம்
இந்தியாவில் 20 பேர் புதிய மாற்று வடிவ சார்ஸ்-கோவிட் – 2 வைரஸ் தொற்றால் பாதிப்பு
இங்கிலாந்தில் பரவிவரும் ‘சார்ஸ்-கோவிட் – 2’ என்னும் உருமாறிய கொரோனா வைரஸ் தொற்றால் இந்தியாவில் மொத்தம் இருபது பேர் பாதிக்கப்பட்டுள்ளனர். ஏற்கனவே பாதிக்கப்பட்ட 6 பேரும் இதில் அடங்குவர். இந்திய அரசு அறிவித்துள்ளபடி 10 ஆய்வகங்களை உள்ளடக்கிய இந்திய சார்ஸ்-கோவிட் – 2 மரபணு வரைபட கூட்டமைப்பின் ஆய்வகங்களுக்கு அனுப்பப்பட்ட 107 மாதிரிகளில் 20 மாதிரிகளில்  என்ஐபிஜி - 1, புனே என்ஐவி- 1, பெங்களூரு நிம்ஹன்ஸ்- 7, ஹைதராபாத் சிசிஎம்பி- 2, தில்லி ஐஜிஐபி-1) உருமாறிய கொரோனா வைரஸின் பாதிப்பு கண்டறியப்பட்டுள்ளது.
தொடர்ந்து 33 நாட்களாக நாளொன்றில் குணமடைந்தவர்களின் எண்ணிக்கை புதிய தொற்று ஏற்படுவோர் எண்ணிக்கையைவிட அதிகரித்து வருகிறது. கடந்த 24 மணி நேரத்தில் 20,549 பேர் தொற்றுக்கு ஆளாகியுள்ள நிலையில், 26,572 பேர் குணமடைந்து வீடு திரும்பியுள்ளனர். இதுவரை மொத்தம் 98,34,141 பேர்  குணமடைந்துள்ளனர். இது உலக அளவில் மிகவும் அதிகமாகும்.
கொரோனா நோய் தொற்றுக்கு தற்போது 2,62,272 பேர் சிகிச்சை பெற்று வருகின்றனர். இது மொத்த பாதிப்பில் வெறும் 2.56 சதவீதமாகும்.சர்வதேச அளவில் ஒப்பிடும் போது இந்தியாவில் பத்து லட்சம் மக்கள் தொகையில் தொற்றுக்கு ஆளாவோரின் எண்ணிக்கை மிகவும் குறைவு . ரஷ்யா, இத்தாலி, இங்கிலாந்து, பிரேசில், பிரான்ஸ் மற்றும் அமெரிக்காவில் இந்த எண்ணிக்கை மிகவும் அதிகமாக உள்ளது.
புதிதாக குணமடைந்தவர்களில் 78.44 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். அதிகபட்சமாக மகாராஷ்டிராவில் 5572 பேரும், கேரளாவில் 5029 பேரும், சட்டீஸ்கரில் 1607 பேரும் குணமடைந்துள்ளனர்.
79.24 சதவீத புதிய தொற்றுக்கள் 10 மாநிலங்கள்/ யூனியன் பிரதேசங்களில் மட்டுமே பதிவாகியுள்ளது. கேரளாவில் 5887 பேரும், அதைத்தொடர்ந்து மகாராஷ்டிராவில் 3018 பேரும், மேற்கு வங்காளத்தில் 1244 பேரும் தொற்றுக்கு ஆளாகி உள்ளனர்.
கடந்த 24 மணிநேரத்தில் 286 பேர் உயிரிழந்துள்ளனர். இவர்களில் 79.37 சதவீதத்தினர் 10 மாநிலங்கள்/ யூனியன் பிரதேசங்களை மட்டுமே சேர்ந்தவர்கள். மகாராஷ்டிராவில் 68 பேரும், மேற்கு வங்காளத்தில் 30 பேரும், தில்லியில் 28 பேரும் உயிரிழந்துள்ளனர். இந்தியாவில் பத்து லட்சம் மக்கள் தொகையில் ஏற்பட்டுள்ள உயிரிழப்பும் உலக அளவில் மிகவும் குறைவாகவே உள்ளது .
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684544
-----
(
புவி அறிவியல் அமைச்சகம்
பார்மர், பில்வாரா, தோல்பூர், அலிகர், மீரட், அம்பாலா மற்றும் அமிர்தசரஸ் வழியாக தெற்மேற்கு பருவகாற்று தொடர்ந்து கடந்து செல்கிறது
இந்திய வானிலை துறையின் தேசிய முன்னறிவிப்பு மையம் விடுத்துள்ள அறிக்கையில் கூறியிருப்பதாவது:
பார்மர், பில்வாரா, தோல்பூர், அலிகர், மீரட், அம்பாலா மற்றும் அமிர்தசரஸ் வழியாக தென்மேற்கு பருவ காற்று தொடர்ந்து முன்னேறிவருகிறது
தற்போது நிலவும் வானிலை நிலவரம், வளிமண்டல அம்சங்கள் ஆகியவை, ராஜஸ்தான், மேற்கு உத்தரப் பிரதேசம், ஹரியானா, சண்டிகர், தில்லி, மற்றும் பஞ்சாப் ஆகியவற்றின் மீதமுள்ள பகுதிகளுக்கு தென் மேற்கு பருவ காற்று அடுத்த 67 நாட்களுக்கு மேலும் முன்னேற சாதகமாக இல்லை.
கிழக்கு உத்தரப் பிரதேசத்திலிருந்து வடகிழக்கு அசாம் வரை, பீகார் மற்றும் மேற்குவங்கத்தின் இமயமலைப் பகுதிகளுக்கு குறுக்கே காற்றழுத்த தாழ்வு பகுதி காணப்படுகிறது.
கிழக்கு ராஜஸ்தான் மற்றும் அருகில் உள்ள பகுதிகளில் கடல் மட்டத்துக்கு மேலே 0.9 கி.மீக்கு மேலே புயல் சுழல் நிலவுகிறது.
கிழக்கு மத்திய அரபிக்கடலில், மகாராஷ்டிரா கடற்கரை பகுதியிலிருந்து, தெற்கு கேரளா வரை கர்நாடக கடலோரப் பகுதிக்கு குறுக்கே காற்றழுத்த தாழ்வு பகுதி காணப்படுகிறது.
மேற்கு மத்திய அரபிக்கடல் மற்றும் அதனையொட்டியுள்ள தெற்கு ஓமன் கடலோர பகுதியில் கடல் மட்டத்திலிருந்து 3.1 கிலோ மீட்டர் உயரத்தில் புயல் சுழல் காணப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731397
தொலைதொடர்பு மற்றும் தகவல் தொழில்நுட்ப அமைச்சகம்
இந்திய தொலைதொடர்பு சேவைகளின் செயல்பாடுகள் குறித்த அறிக்கையை டிராய் வெளியிட்டது
தகவல் தொடர்பு அமைச்சகத்தின் தொலைதொடர்பு துறையின் கீழ் இயங்கும் சட்டப்பூர்வ அமைப்பான இந்திய தொலைதொடர்பு ஒழுங்குமுறை ஆணையம் , இந்திய தொலைதொடர்பு சேவைகளின் செயல்பாடுகள் குறித்த அறிக்கையை இன்று வெளியிட்டது.
2020 ஜூலை 1 முதல் 2020 செப்டம்பர் 30 வரையிலான காலாண்டிற்கான இந்த அறிக்கை, நாட்டில் தொலைதொடர்பு சேவைகள் குறித்த விரிவான கண்ணோட்டத்தையும், தொலைதொடர்பு சேவைகள், கேபிள் டிவி, டிடிஎச் மற்றும் வானொலிகள் குறித்த தகவல்களையும் வழங்குகிறது.
சேவை வழங்குபவர்கள் வழங்கிய தகவல்களின் அடிப்படையில் பெரும்பாலும் தயாரிக்கப்பட்ட அந்த அறிக்கையை டிராய் இணையதளத்தில் பார்க்கலாம்
எஃகுத்துறை அமைச்சகம்
எஃகுத் துறையில் இந்தியா-ஜப்பான் இடையேயான உடன்படிக்கைக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், எஃகுத் துறையில் ஒத்துழைப்பை மேம்படுத்துவதற்காக, இந்தியா, ஜப்பான் அரசுகள் ‘இந்தியா-ஜப்பான் எஃகு பேச்சுவார்த்தை’-யை தொடங்குவதற்கான ஒப்பந்தத்தில் கையெழுத்திட ஒப்புதல் அளிக்கப்பட்டுள்ளது.
பலன்கள்:
எஃகுத் துறையில் நீடித்த வளர்ச்சியை அடைய, பரஸ்பர புரிந்துணர்வை மேம்படுத்துவதற்கு, ‘இந்தியா-ஜப்பான் எஃகு பேச்சுவார்த்தை’ வகை செய்கிறது.
உயர்தர எஃகு தயாரிப்பில் முதலீட்டை அதிகரிப்பது மற்றும் இந்தியாவில் எஃகு பயன்பாட்டிற்கான புதிய வாய்ப்புகளை கண்டறிவது உட்பட, எஃகுத் துறையின் அனைத்து அம்சங்களிலும் ஒத்துழைப்புக்கான சாத்தியக்கூறுகளை ஆராய, இந்தப் பேச்சுவார்த்தை திட்டமிடப்பட்டுள்ளது.
இந்தியாவில் உயர்தர எஃகு உற்பத்திக்கான திறனை ஏற்படுத்தவும் இந்த ஒப்பந்தம் உதவிகரமாக இருக்கும்.
பிரதமர் அலுவலகம்
டாக்டர் ராஜேந்திர பிரசாதின் பிறந்தநாளில் அவருக்குப் பிரதமர் புகழாரம் சூட்டியுள்ளார்
இந்தியாவின் முதலாவது குடியரசுத் தலைவரான டாக்டர் ராஜேந்திர பிரசாதின் பிறந்தநாளில் அவருக்குப் பிரதமர் திரு.நரேந்திர மோடி புகழாரம் சூட்டியுள்ளார்.
பிரதமர் தமது டுவிட்டர் செய்தியில் கூறியிருப்பதாவது;
“சுதந்திர இந்தியாவின் முதலாவது குடியரசுத் தலைவரும், தனித்துவ திறமையும் கொண்ட பாரத ரத்னா டாக்டர் ராஜேந்திர பிரசாதின் பிறந்தநாளில் அவருக்கு நூற்றுக்கணக்கான வணக்கங்கள். நாட்டின் விடுதலைப் போராட்டத்திற்கு அவர் சிறப்பான பங்களிப்பு செய்துள்ளார். தேச நலனுக்கு அர்ப்பணிக்கப்பட்ட அவரின் வாழ்க்கை நாட்டு மக்களுக்கு எப்போதும் ஓர் ஊக்க சக்தியாக இருக்கும்”.
(
பிரதமர் அலுவலகம்
டாக்டர் ஸ்ரீராம் லாகூ மறைவுக்குப் பிரதமர் இரங்கல் தெரிவித்துள்ளார்
டாக்டர் ஸ்ரீராம் லாகூ மறைவுக்குப் பிரதமர் திரு.நரேந்திர மோடி இரங்கல் தெரிவித்துள்ளார்.
“செயலாக்கம் மற்றும் அறிவுத்திறன் ஆளுமையாக விளங்கியவர் டாக்டர் ஸ்ரீராம் லாகூ. தமது சிறப்புமிக்க செயல்பாடுகளால் பல ஆண்டுகளாகப் பார்வையாளர்களை ஈர்த்தவர் அவர். வரும் காலத்திலும் அவரது பணிகள் நினைவுகூரப்படும். அவரது மறைவு கவலையளிக்கிறது. அவரின் ஆதரவாளர்களுக்கு எனது இரங்கல். ஓம் சாந்தி” என்று பிரதமர் கூறியுள்ளார்.
|
|
செயலாக்கம் மற்றும் அறிவுத்திறன் ஆளுமையாக விளங்கியவர் டாக்டர் ஸ்ரீராம் லாகூ. தமது சிறப்புமிக்க செயல்பாடுகளால் பல ஆண்டுகளாகப் பார்வையாளர்களை ஈர்த்தவர் அவர். வரும் காலத்திலும் அவரது பணிகள் நினைவுகூரப்படும். அவரது மறைவு கவலையளிக்கிறது. அவரின் ஆதரவாளர்களுக்கு எனது இரங்கல்.
ஓம் சாந்தி.
மத்திய அமைச்சரவை
சரக்குகள் மற்றும் சேவைகள் வரி  சட்ட முன்வடிவுக்கு 
மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் மத்திய அமைச்சரவைக் குழு கூடியது. அந்தக் கூட்டத்தில் மத்திய சரக்குகள் மற்றும் சேவைகள் வரி  மசோதாவுக்கு  மாற்றுவதற்கும் மத்திய சரக்குகள் மற்றும் சேவைகள் வரி  அவசரச் சட்டத்தை  முன்தேதியிட்டு அமல்படுத்தவும் ஒப்புதல் அளிக்கப்பட்டது.
இந்த அவசரச் சட்டத்தில் மத்திய சரக்குகள் மற்றும் சேவைகள் வரிச் சட்டத்தின்  அம்சங்கள் CGST சட்டம் என ஜம்மு காஷ்மீர் மாநிலத்துக்கும் விரிவுபடுத்தப்படுகிறது.
இந்த அவசரச் சட்டம் 2017ம் ஆண்டு ஜூலை 8-ம் தேதி பிறப்பிக்கப்பட்டது. மத்திய சரக்குகள் மற்றும் சேவைகள் வரி  சட்ட முன்வடிவு நாடாளுமன்றத்தின் நடப்புக் கூட்டத் தொடரில் கொண்டு வரப்படும்
குறு சிறு மற்றும் நடுத்தர தொழில் துறை அமைச்சகம்
உள்ளுரில் இருந்து உலகம் முழுவதற்கும்: அந்நிய சந்தைகளுக்கு காதி முகக்கவசங்கள்:
மிகவும் பிரபலமாக உள்ள காதி முகக்கவசம் உலக அளவில் விற்பனை செய்யப்படவிருக்கிறது. மருத்துவம் சாராத, அறுவை சிகிச்சை சாராத அனைத்து வகையான முகக்கவசங்களையும் ஏற்றுமதி செய்வதற்கு விதிக்கப்பட்டிருந்த தடையை மத்திய வர்த்தக தொழில்துறை அமைச்சகம் விலக்கிக் கொண்டதையடுத்து, காதி, பருத்தி மற்றும் பட்டு முகக்கவசங்களை வெளிநாடுகளுக்கு ஏற்றுமதி செய்வதற்கான வாய்ப்புகள் குறித்து காதி மற்றும் கிராமத் தொழில் ஆணையம் கண்டறியும். இதுதொடர்பான அறிவிக்கை 16 மே 2020 அன்று வெளிநாட்டு வர்த்தகத்துக்கான தலைமை இயக்குநரகத்தால் வெளியிடப்பட்டது.
ஆத்ம நிர்பார் பாரத் அபியான் – “சுயசார்பு இந்தியா” திட்டத்தின் கீழ் “உள்ளூரிலிருந்து உலக அளவிற்கு” என்று பிரதமர் திரு நரேந்திர மோடி அழைப்பு விடுத்த சில தினங்களிலேயே இந்த நடவடிக்கை எடுக்கப்பட்டுள்ளது. உலக அளவிலான கோவிட்-19 பெருந்தொற்று காலத்தில் முகக்கவசங்களுக்கான தேவை மிகவும் அதிகரித்துள்ளது என்பதைக் கருத்தில் கொண்டு இரட்டை அடுக்குகள் மற்றும் மூன்று அடுக்குகள் கொண்ட பருத்தி மற்றும் பட்டு முகக்கவசங்களைத் காதி மற்றும் கிராமத் தொழில் ஆணையம், தயாரித்துள்ளது. இவை ஆண்களுக்கு இரண்டு வண்ணங்களிலும், பெண்களுக்கு பல வண்ணங்களிலும் கிடைக்கும் வகையில் தயாரிக்கப்பட்டுள்ளன. இதுவரை இந்த ஆணையம் 8 லட்சம் முகக் கவசங்களை வழங்குவதற்கான ஆர்டர்களைப் பெற்றுள்ளது. பொது முடக்க காலத்தின்போது ஏற்கனவே ஆறு லட்சம் முகக் கவசங்கள் வழங்கப்பட்டு விட்டன.
துபாய், அமெரிக்கா, மொரீஷியஸ், பல ஐரோப்பிய நாடுகள், மத்திய கிழக்கு நாடுகள் ஆகியவற்றுக்கு காதி முகக்கவசங்களை வழங்க காதி மற்றும் கிராமத் தொழில் ஆணையம் திட்டமிட்டுள்ளது. கடந்த சில ஆண்டுகளில், இந்த நாடுகளில் காதி மிகவும் பிரபலமாக வளர்ச்சியடைந்துள்ளது. இந்த நாடுகளில் உள்ள இந்தியத் தூதரகங்கள் மூலமாக காதி முகக்கவசங்களை விற்க இந்த ஆணையம் திட்டமிட்டுள்ளது.
(Visitor Counter : 170
பிரதமர் அலுவலகம்
மார்ச் 6 அன்று புனே செல்லும் பிரதமர், புனே மெட்ரோ ரயில் திட்டத்தை தொடங்கிவைக்கிறார்
புனேயில் நகர்ப்புற போக்குவரத்துக்கான உலகத்தரம் வாய்ந்த கட்டமைப்பை இத்திட்டம் வழங்கும்; இத்திட்டத்திற்கு 2016-ல் பிரதமர் அடிக்கல் நாட்டினார்
புனே மாநகராட்சி வளாகத்தில் சத்ரபதி சிவாஜி மகராஜ் சிலையையும் பிரதமர் திறந்து வைக்கவுள்ளார்
பல்வேறு வளர்ச்சி திட்டங்களுக்கு அடிக்கல் நாட்டவுள்ள பிரதமர், ஆர் கே லஷ்மண் கலைக்கூடம்- அருங்காட்சியகத்தை திறந்துவைக்கிறார்
சிம்பையாசிஸ் பல்கலைக்கழகத்தின் பொன்விழா கொண்டாட்டங்களையும் பிரதமர் தொடங்கிவைக்கிறார்
மார்ச் 6 அன்று புனே செல்லும் பிரதமர் தி்ரு நரேந்திர மோடி, புனே மெட்ரோ ரயில் திட்டத்தை தொடங்கிவைக்கவுள்ளார். அத்துடன் பல்வேறு வளர்ச்சித் திட்டங்களுக்கும் அவர் அடிக்கல் நாட்டவுள்ளார்.
காலை 11 மணியளவில் புனே மாநகராட்சி வளாகத்தில் சத்ரபதி சிவாஜி மகராஜ் சிலையை பிரதமர் திறந்து வைக்கவுள்ளார். 9.5 அடி உயரமுள்ள இந்த சிலை, 1850 கிலோ எடை கொண்ட பித்தளை உலோகத்தால் தயாரிக்கப்பட்டதாகும்.
காலை 11.30 மணியளவில் புனே மெட்ரோ ரயில் திட்டத்தை பிரதமர் தொடங்கிவைக்க உள்ளார். புனேயில் நகர்ப்புற போக்குவரத்துக்கான உலகத்தரம் வாய்ந்த கட்டமைப்பை உருவாக்கும் நோக்கில் இத்திட்டம் செயல்படுத்தப்படுகிறது. இத்திட்டத்திற்கு 24 டிசம்பர் 2016-ல் பிரதமர் அடிக்கல் நாட்டினார். 32.2 கி.மீ. தூரம் உள்ள புனே ரயில் திட்டத்தின் 12 கி.மீ. தொலைவுக்கான வழித்தடத்தை பிரதமர் தொடங்கிவைக்கவுள்ளார். இத்திட்டம் மொத்தம் ரூ.11,400 கோடிக்கும் அதிகமான செலவில் மேற்கொள்ளப்பட்டு வருகிறது. கார்வார் மெட்ரோ ரயில் நிலையத்தை தொடங்கிவைத்து அங்கு அமைக்கப்பட்டுள்ள கண்காட்சியை பார்வையிடும் அவர், அங்கிருந்து ஆனந்த் நகர் மெட்ரோ ரயில் நிலையம் வரை மெட்ரோ ரயிலில் பயணம் செய்யவுள்ளார்.
12 மணியளவில், பல்வேறு வளர்ச்சி திட்டங்களுக்கு பிரதமர் அடிக்கல் நாட்டவுள்ளார். முலா-முத்தா நதியின் புனரமைப்பு மற்றும் மாசு அகற்றும் பணிகளுக்கும் அவர் அடிக்கல் நாட்டவுள்ளார். ஆற்றங்கரையோர தடுப்பு, கழிவுநீர் கலப்பதை தடுப்பது, பொது சுகாதார வசதிகளை ஏற்படுத்துதல், படகுப் போக்குவரத்து உள்ளிட்டவை இந்த புனரமைப்பு பணியில் அடங்கும். “ஒரு நகரம் ஒரு ஆபரேட்டர்” என்ற கொள்கையின் அடிப்படையில் ரூ.1470 கோடிக்கும் அதிகமான செலவில், முல்லா – முத்தா நதி மாசு தடுப்புத் திட்டம் செயல்படுத்தப்படவுள்ளது. இத்திட்டத்தின் கீழ், 400 எம்எல்டி சுத்திகரிப்பு திறன் கொண்ட மொத்தம் 11 கழிவுநீர் சுத்திகரிப்பு நிலையங்கள் அமைக்கப்படவுள்ளன. 100 மின்சார பேருந்துகள் மற்றும் பானேரில் கட்டப்பட்டுள்ள மின்சார பேருந்து பராமரிப்பு பணிமனையையும் பிரதமர் தொடங்கிவைக்கவுள்ளார்.
புனேயின் பாலேவாடியில் கட்டப்பட்டுள்ள ஆர் கே லஷ்மண் கலைக்கூடம்- அருங்காட்சியகத்தையும் பிரதமர், திறந்துவைக்கவுள்ளார். மால்குடி கிராமத்தின் சிறிய அளவிலான மாதிரி வடிவமைப்பை கொண்ட இந்த அருங்காட்சியகத்தில் ஒலி-ஒளி காட்சிகளும் இடம்பெறும். ஆர் கே லஷ்மண் வரைந்த கார்ட்டூன் சித்திரங்களும் இந்த அருங்காட்சியகத்தில் காட்சிக்கு வைக்கப்படும். அதன் பிறகு, பிற்பகல் 1.45 மணியளவில், சிம்பையாசிஸ் பல்கலைக்கழகத்தின் பொன்விழா கொண்டாட்டங்களையும் பிரதமர் தொடங்கிவைக்கிறார்.
சுகாதாரம் மற்றும் குடும்ப நலத்துறை அமைச்சகம்
வாரணாசியில் வரும் 10-ம் தேதி உலகளாவிய சுகாதாரப் பாதுகாப்பு தினக் கொண்டாட்டம்
உலகளாவிய சுகாதாரப் பாதுகாப்பு தினம் 2022-ஐ முன்னிட்டு உத்தரப்பிரதேசம் வாரணாசியில், 10 மற்றும் 11 ஆகிய தேதிகளில், இரண்டு நாள் மாநாட்டுக்கு மத்திய சுகாதாரம் மற்றும் குடும்ப நல அமைச்சகம் ஏற்பாடு செய்துள்ளது. உத்தரப்பிரதேச மாநில ஆளுநர் திருமதி ஆனந்தி பென் பட்டேல், இந்த இரண்டு நாள் மாநாட்டை, மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா, சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் ஆகியோர் முன்னிலையில், தொடங்கி வைக்கிறார். இந்த மாநாடு, ருத்திராட்ச மண்டபத்தின் மாநாட்டு அரங்கில் நடைபெற உள்ளது. பல்வேறு மாநிலங்களின் சுகாதாரத்துறை அமைச்சர்கள் இதில் கலந்து கொள்வார்கள். மேலும், உத்தரப்பிரதேசம், பீகார், மத்தியப்பிரதேசம், ஜார்க்கண்ட், உத்தராகண்ட் ஆகிய மாநிலங்களைச் சேர்ந்த சுகாதாரத்துறை, சுகாதார இயக்கங்களின் பிரதிநிதிகள், சமுதாய சுகாதார அதிகாரிகள், நலவாழ்வு மையங்களின் பொறுப்பாளர்கள் உள்ளிட்டோர் கலந்து கொள்வார்கள்.
உலகளாவிய சுகாதாரப் பாதுகாப்பு, அனைத்து மக்களுக்கும் சுகாதாரப் பாதுகாப்பு அளிப்பதை நோக்கமாகக் கொண்டு, 2017ஆம் ஆண்டு முதல், கொண்டாடப்பட்டு வருகிறது. இதன் கருப்பொருள், “நாம் விரும்பும் உலகை உருவாக்குவோம்: அனைவருக்குமான ஆரோக்கிய எதிர்காலம்” என்பதாகும். இந்த மாநாட்டில் அமைச்சர்கள் பங்கேற்கும் மூன்று அமர்வுகள் நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1881644
கப்பல் போக்குவரத்து அமைச்சகம்
கிழக்கு கடல்சார் வழித்தடம் குறித்து சென்னையில் இந்தியா- ரஷ்யா பயிலரங்கு: மத்திய அமைச்சர் திரு. சர்பானந்தா சோனோவால்
மத்திய துறைமுகங்கள், கப்பல் மற்றும் நீர்வழிப் போக்குவரத்துத் துறை அமைச்சர் திரு. சர்பானந்தா சோனோவால் இன்று  ரஷ்யாவின் விளாடிவோஸ்டோக்கில் நடைபெற்ற நிகழ்ச்சி ஒன்றில் பங்கேற்றார். கிழக்கு கடல்சார் வழித்தடம்  குறித்து சென்னையில் நடைபெறும் இந்தியா-ரஷ்யா பயிலரங்கில் பங்கேற்க அப்போது அவர் ரஷ்ய கடல்சார் துறையினருக்கு அழைப்பு விடுத்தார். ரஷ்ய துறைமுக நகரமான விளாடிவோஸ்டோக் மற்றும் இந்திய துறைமுக நகரமான சென்னைக்கு இடையே மாற்று வர்த்தக பாதையாக ஈ.எம்.சி.யை விரைவாக செயல்படுத்துவதற்கான சாத்தியக்கூறுகளை உருவாக்குவதை நோக்கமாகக் கொண்ட அமர்வில் திரு சர்பானந்தா சோனோவால் உரையாற்றினார். இது தொடர்பான பயிலரங்கத்தை 2023 அக்டோபர் 30 முதல் நவம்பர் 1 வரை சென்னையில் நடத்த திட்டமிடப்பட்டுள்ளது.
நிகழ்ச்சியில் பேசிய அமைச்சர், கிழக்கு கடல்சார் வழித்தடம்  செயல்பாட்டுக்கு வருவது இந்தியாவுக்கும் ரஷ்யாவுக்கும் இடையிலான வர்த்தக உறவில் புதிய சகாப்தத்தை ஏற்படுத்தும் என்று கூறினார். பிரதமர் திரு. நரேந்திர மோடியின் தொலைநோக்குப் பார்வை கொண்ட தலைமையின் கீழ், இந்தியா- ரஷ்யா இடையிலான வலுவான உறவை மேலும் மேம்படுத்த இந்தியா உறுதியாக உள்ளது என்று அவர் தெரிவித்தார். இந்தியாவின் சென்னையில் அனைத்துத் தரப்பினரும் பங்கேற்கும் பயிலரங்கம் ஒன்றை நடத்த வேண்டும் என்பதை முன்மொழிவதாக அவர் கூறினார். இதில் கிழக்கு கடல்சார் வழித்தடம் குறித்து கலந்துரையாடவும், விவாதிக்கவும் அழைப்பு விடுப்பதாக அவர் கூறினார்.
இந்தியாவின் முக்கிய கடல்சார் திட்டமான சாகர்மாலா குறித்து பேசிய அமைச்சர், பிரதமர் திரு நரேந்திர மோடியின் தொலைநோக்கு தலைமையின் கீழ், 2015 ஆம் ஆண்டில் இத்திட்டம் தொடங்கப்பட்டதை சுட்டிக்காட்டினார். சாகர்மாலா திட்டத்தின் கீழ் 2035 க்குள் 65 பில்லியன் அமெரிக்க டாலருக்கும் அதிகமான முதலீட்டில் 802 திட்டங்கள் செயல்படுத்தப்பட உள்ளன என்றும் அவர் தெரிவித்தார். இதில், 14.6 பில்லியன் அமெரிக்க டாலர் மதிப்புள்ள 228 திட்டங்கள் முடிக்கப்பட்டுள்ளன என்று அவர் கூறினார். 27 பில்லியன் அமெரிக்க டாலர் மதிப்புள்ள 260 திட்டங்கள் தற்போது செயல்படுத்தப்பட்டு வருகின்றன என்றும் அவர் குறிப்பிட்டார்.
மத்திய கப்பல் துறை அமைச்சர் திரு சர்பானந்தா சோனோவால் 5 நாள் அரசு முறைப் பயணமாக ரஷ்யா சென்றுள்ளார். நாளை, அவர் தனது ரஷ்ய கப்பல் துறை அமைச்சர் திரு விட்டாலி சவேலிவ் மற்றும் பிற முக்கிய பிரமுகர்களை சந்திக்க உள்ளார். நாளை விளாடிவோஸ்டோக் துறைமுகத்தையும் அவர் பார்வையிட உள்ளார்.
ரெயில்வே அமைச்சகம்
சில ரயில் நிலையங்களில் பிரதமரின் மக்கள் மருந்தகங்களை அமைக்க ரயில்வே அமைச்சகம் முடிவு
தமிழகத்தில் திருச்சி, ஈரோடு, திண்டுக்கல் ரயில் நிலையங்களில் இந்த மருந்தகங்கள் அமைக்கப்படும்
ரயில் நிலையங்களுக்கு வருகை தரும் பயணிகளின் ஆரோக்கியம் மற்றும் நலனை மேம்படுத்தும் முயற்சியில், உரிமம் பெற்றவர்களால் இயக்கப்படும் ரயில் நிலையங்களின் சுற்று வட்டாரப் பகுதிகள் மற்றும் சந்திப்புகளில் பிரதமரின் மக்கள் மருந்தக மையங்களை நிறுவுவதற்கான கொள்கை கட்டமைப்பை இந்திய ரயில்வே உருவாக்கியுள்ளது.
தமிழகத்தில் திருச்சி, ஈரோடு, திண்டுக்கல் ரயில் நிலையங்களில் இந்த மருந்தகங்கள் அமைகின்றன.
கோடிக்கணக்கான தினசரி பார்வையாளர்கள் மற்றும் பயணிகளின் தேவைகளைப் பூர்த்தி செய்வதற்காக, இந்திய ரயில்வே அதன் நிலையங்களில் உள்ள வசதிகளை தொடர்ந்து மேம்படுத்தி வருகிறது.
அந்த வகையில், தரமான மருந்துகள் மற்றும் நுகர்பொருட்கள்  மலிவு விலையில் அனைவருக்கும் கிடைக்கச் செய்யும் மத்திய அரசின் நோக்கத்தை ஊக்குவிக்க இந்த மருந்தகங்கள் அமைக்கப்படுகின்றன.
குறைந்த விலையில் மருந்துகளை வழங்குவதன் மூலம் சமூகத்தின் அனைத்துப் பிரிவினரிடையேயும் ஆரோக்கியம் மற்றும் நலனை மேம்படுத்து வதும், தொழில் முனைவோருக்கு வேலைவாய்ப்பை உருவாக்குவதும் இதன் நோக்கமாகும்.
ரயில்வே கோட்டங்களால் அடையாளம் காணப்பட்ட இடங்களில் உரிமதாரர்களால் பி.எம்.பி.ஜே.கேக்கள் அமைக்கப்பட்டு இயக்கப்படும். அந்தந்த ரயில்வே கோட்டங்களைப் போலவே இ-ஏலம் மூலம் ஸ்டால்கள் வழங்கப்படும். இந்த ஸ்டால்களை என்ஐடி அகமதாபாத் வடிவமைக்கும்.
விற்பனை நிலையங்களின் வெற்றிகரமான ஏலதாரர்கள் மருந்துக் கடையை நடத்த தேவையான அனுமதிகள் மற்றும் உரிமங்களைப் பெறுவதுடன், மருந்துகளை சேமிப்பதற்கான அனைத்து சட்டப்பூர்வ தேவைகளுக்கும் இணங்க வேண்டும்.
-----
(ANU/AD/PKV/KRS
(Visitor Counter : 132
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 121.94 கோடியைக் கடந்தது
நாட்டில் கடந்த 24 மணி நேரத்தில் 82,86,058 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 121.94 கோடியைக்  கடந்தது. 1,26,30,392 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 9,481 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,98,278 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.34 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 154 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 8,774 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,05,691 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.31 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,91,236 கொவிட் பரிசோதனைகள் செய்யப்பட்டன. இதுவரை சுமார் 63.94 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 14 நாட்களில் 1 சதவீதத்திற்கும் குறைவாக நீடித்து, தற்போது 0.85 சதவீதமாக உள்ளது. தினசரித் தொற்று விகிதம் 0.80 சதவீதமாக பதிவாகியுள்ளது. இந்த எண்ணிக்கை தொடர்ந்து 90 நாட்களாக 3 சதவீதத்திற்குக் கீழே 55 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775748
பிரதமர் அலுவலகம்
ஆசிய விளையாட்டுப் போட்டிகளில் தங்கப் பதக்கம் வென்ற ஸ்குவாஷ் கலப்பு இரட்டையர் அணிக்கு பிரதமர் பாராட்டு
ஆசிய விளையாட்டுப் போட்டிகளில் ஸ்குவாஷ் கலப்பு இரட்டையர் பிரிவில் தங்கப் பதக்கம் வென்ற தீபிகா பல்லிக்கல், ஹரிந்தர் பால் சந்து ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் அவர் கூறியிருப்பதாவது:
“ஆசிய விளையாட்டுப் போட்டிகளில் தங்கப் பதக்கம் வென்ற நமது ஸ்குவாஷ் கலப்பு இரட்டையர் அணிக்கு பாராட்டுகள். இந்த மகத்தான வெற்றிக்காக தீபிகா பல்லிக்கல் @DipikaPallikal, ஹரிந்தர் பால் சந்து @sandhu_harinder ஆகியோருக்கு வாழ்த்துகள். அவர்களின் எதிர்கால முயற்சிகளுக்கு நல்வாழ்த்துகள்.”
பிரதமர் அலுவலகம்
உலக கவிதை தினத்தை முன்னிட்டு கவிஞர்களுக்கு பிரதமர் வாழ்த்து
உலக கவிதை தினத்தை முன்னிட்டு கவிஞர்கள் அனைவருக்கும் பிரதமர் திரு. நரேந்திர மோடி வாழ்த்து தெரிவித்துள்ளார்.
“உலக கவிதை தினத்தை முன்னிட்டு, வளர்ந்து வரும் மற்றும் பிரபல கவிஞர்களுக்கு, உணர்வுகளை அழகாக வெளிப்படுத்தும் இந்த அற்புத கலையை பிரபலபடுத்துவதற்காக எனது வாழ்த்துகள்.
வாய்மொழி மரபின் இதயத்தில் கவிதை உள்ளது. உலகத்தில் உள்ள எண்ணற்ற மக்களுக்காக குரல் கொடுக்கிறது. மேலும் அவர்களின் அற்புதமான படைப்பாற்றலை வெளிக் கொண்டு வருகிறது”, என்று பிரதமர் தனது வாழ்த்துச் செய்தியில் கூறியுள்ளார்.
பாதுகாப்பு அமைச்சகம்
பீரங்கி எதிர்ப்பு வழிகாட்டு ஏவுகணை ‘ஹெலினா’ இரண்டாவது முறையாக வெற்றிகரமாக பரிசோதிக்கப்பட்டது
உள்நாட்டிலேயே தயாரிக்கப்பட்ட பீரங்கி எதிர்ப்பு வழிகாட்டு ஏவுகணை ‘ஹெலினா’, ஹெலிகாப்டரிலிருந்து இன்று இரண்டாவது முறையாக செலுத்தப்பட்டு, மிக உயரத்தில் வெற்றிகரமாக பரிசோதிக்கப்பட்டது. இந்த சோதனையை பாதுகாப்பு ஆராய்ச்சி மற்றும் மேம்பாட்டு நிறுவனம் , இந்திய ராணுவம் மற்றும் இந்திய விமானப்படை ஆகியவை கூட்டாக மேற்கொண்டன. அடுத்தடுத்த நாட்களில் இந்த சோதனை நடத்தப்பட்டுள்ளது குறிப்பிடத்தக்கது.
இன்றைய சோதனை பல்வேறு தொலைவு மற்றும் உயரத்தில் நடத்தப்பட்டது. இந்த ஏவுகணை சோதனை அதன் பீரங்கி இலக்கை மிகத்துல்லியமாக தாக்கியது. இந்த ஏவுகணை சோதனையை மூத்த ராணுவத் தளபதிகள், டிஆர்டிஓ விஞ்ஞானிகள் பார்வையிட்டனர். ஹெலிகாப்டரில் இருந்து ஏவி சோதனை விடப்பட்டதையடுத்து இமேஜிங் இன்ஃப்ரா ரெட் சீக்கர் உள்ளிட்ட முழுமையான சிஸ்டம் சிறப்பாக செயல்படுவது உறுதிப்படுத்தப்பட்டது. இதனையடுத்து ஹெலினா ஏவுகணைகள் ராணுவத்தில் சேர்க்கப்பட உள்ளது.
முன்னதாக ராஜஸ்தான் மாநிலம் பொக்ரானில் இருந்து ஹெலினா ஏவுகணை சோதனை நடத்தப்பட்டது. பாலைவனப் பகுதியில் அது தனது செயல்திறனை நிரூபித்தது.
ஹெலினா மூன்றாம் தலைமுறை ஏவுகணை டேங்க் எதிர்ப்பு ஏவுகணை ஆகும். இது நேரடியாகவும், உயரத்தில் இருந்தும் தாக்கவல்லது. அனைத்து வானிலை மற்றும் இரவு பகல் எந்நேரத்திலும் போர் டேங்குகளை தாக்கக்கூடிய வல்லமை படைத்தது.
பிரதமர் அலுவலகம்
தற்சார்பு இந்தியாவுக்கு உள்ளூர் பொருட்கள் வாங்குவதை பிரபலப்படுத்த உதவ வேண்டும் ஆன்மீக தலைவர்களிடம் பிரதமர் வேண்டுகோள்
சுதந்திர போராட்டத்துக்கான அடிப்படையை பக்தி இயக்கம் வழங்கியது போல், இன்று தற்சார்பு இந்தியாவுக்கான அடிப்படையை நமது நாட்டின் முனிவர்கள், மகாத்மாக்கள், மடாதிபதிகள், ஆச்சார்யாக்களால் வழங்கப்பட வேண்டும் என பிரதமர் திரு நரேந்திர மோடி கூறியுள்ளார். ஜெயினாச்சார்யா ஸ்ரீ விஜய் வல்லப் சுரீஷ்வர் ஜி மகராஜின் 151-வது பிறந்த நாளை குறிக்கும் விதமாக 'அமைதிக்கான சிலையை' காணொலி மூலம் பிரதமர் திரு நரேந்திர மோடி இன்று திறந்து வைத்து பேசினார். சுதந்திர போராட்டத்தில் ஏற்பட்டது போல், தற்சார்பு இந்தியா சூழலுக்கும், சமூக-அரசியல் மற்றும் பொருளாதாரத்தில் மத மற்றும் ஆன்மீக அடித்தளம் குறித்து பிரதமர் வலியுறுத்தியது, அவரது பேச்சின் முக்கிய அம்சங்களில் ஒன்றாக இருந்தது.
உள்ளூர் பொருட்கள் வாங்குவதற்கு குரல் கொடுப்பதை வலியுறுத்திய பிரதமர் திரு நரேந்திர மோடி, சுதந்திர போராட்டத்தின் அடித்தளத்தை பக்தி இயக்கம் வலுப்படுத்தியது என்றார். நாட்டின் அனைத்து பகுதிகளில் உள்ள மக்களும் சாமியார்கள், மடாதிபதிகள், முனிவர்கள் மற்றம் ஆச்சார்யாக்களால் தூண்டப்பட்டனர் என்பதை நாம் நினைவில் கொள்ள வேண்டும் எனவும், இந்த உணர்வு, சுதந்திர போராட்டத்துக்கு மிகுந்த பலத்தை வழங்கியதாகவும் பிரதமர் திரு நரேந்திர மோடி குறிப்பிட்டார்.
அதேபோல், தற்சார்பு இந்தியாவையும் பிரபலப்படுத்த வேண்டும் என ஆன்மீக தலைவர்களுக்கு பிரதமர் திரு நரேந்திர மோடி வோண்டுகோள் விடுத்தார். சுதந்திர போராட்டத்தின் அடித்தளம் பக்தி இயக்கத்தால் உருவாக்கப்பட்டது போல், இன்று 21ம் நூற்றாண்டில், தற்சார்பு இந்தியாவின் அடித்தளத்தை சாமியார்களும், மடாதிபதிகளும், ஆச்சார்யாக்களும் உருவாக்க வேண்டும் என்பதை பிரதமர் சுட்டிக் காட்டினார். ஆன்மீக கூட்டங்களில் சீடர்களிடம் உரையாற்றும்போது, உள்ளூர் பொருட்களை வாங்க ஆன்மீக தலைவர்கள் போதிக்க வேண்டும் என அவர் வேண்டுகோள் விடுத்தார். உள்ளூர் பொருட்களை வாங்குவதற்கு குரல் கொடுக்கும் இந்த தகவல், ஆன்மீக தலைவர்களின் ஒப்புதலுடன் வலுப்பெறும் என்றும், சுதந்திர போராட்டத்துக்கு ஊக்கமளித்தது போல், தற்சார்பு இந்தியாவையும், இந்த வேண்டுகோள் ஊக்குவிக்கும் என திரு நரேந்திர மோடி கூறினார்.